Kosovo (basa Albania: "Kosova" utawa "Kosovë", basa Serbia: "Косово", alihaksara: Kosovo) iku wewengkon kang dumunung ing Éropa sisih kidul-wétan. Kosovo wewatesan karo nagara Serbia ing sisih lor, Montenegro ing sisih kulon, sarta Albania lan Makedonia ing sisih kidul. Sadurungé, Kosovo minangka sawijining provinsi otonom ing nagara Serbia, ing sangisoré administrasi PBB, nanging nalika tanggal 17 Fèbruari 2008 Kosovo ndhéklarasèkaké kamardikan kanthi sapihak. Déklarasi iki ora disarujuki déning Serbia, nanging dijurung déning nagara-nagara Kulon. Kutha krajan Kosovo yaiku kutha Priština. Kamardikan Kosovo wis diakoni kanthi resmi déning sawatara nagara-nagara, ing antarané yaiku Albania, Amérika Sarékat, Karajan Manunggal, Prancis, lan Turki. Nagara kang nulak kamardikan Kosovo antarané Républik Rakyat Cina, Ruslan, lan Serbia. Indonésia durung ngakoni kamardikané. "Departemen Luar Negeri" Indonésia nyatakaké yèn Indonésia kudu ati-ati ngakoni kamardikan Kosovo.